แจ็ก คอร์ก

แจ็ก แฟรงก์ พอร์เทียส คอร์ก (; เกิด 25 มิถุนายน ค.ศ. 1989) เป็นอดีตนักฟุตบอลอาชีพชาวอังกฤษซึ่งปัจจุบันเป็นโค้ชทีมชุดใหญ่ของสโมสรเบิร์นลีย์ในพรีเมียร์ลีก

คอร์กเริ่มต้นอาชีพฟุตบอลกับเชลซี ทว่าในช่วงปี ค.ศ. 2006–2011 เขาถูกปล่อยยืมตัวให้กับหลายสโมสร จนในที่สุดเขาเซ็นสัญญากับเซาแทมป์ตันเมื่อปี ค.ศ. 2011 โดยเขาได้ลงเล่นมากกว่า 100 นัด ช่วยให้ทีมเลื่อนชั้นสู่พรีเมียร์ลีกได้สำเร็จ ต่อมาในเดือนมกราคม ค.ศ. 2015 คอร์กย้ายไปสวอนซีซิตี และเมื่อเดือนกรกฎาคม ค.ศ. 2017 ได้ย้ายไปร่วมทีมเบิร์นลีย์ เขามีส่วนช่วยให้ทีมผ่านเข้าไปเล่นในรอบคัดเลือกของยูฟ่ายูโรปาลีก ฤดูกาล 2018–19 ได้สำเร็จ

คอร์กเล่นให้ทีมชาติอังกฤษตั้งแต่รุ่นอายุไม่เกิน 16 ปี เมื่อ ค.ศ. 2005 จนถึงรุ่นอายุไม่เกิน 21 ปี ระหว่าง ค.ศ. 2008–2011 นอกจากนี้ยังติดทีมชาติบริเตนใหญ่และทีมชาติอังกฤษชุดใหญ่

 ทีมชาติ 
 อังกฤษ 
คอร์กได้เล่นให้ทีมชาติชุดเยาวชนหลายรุ่น เขาลงเล่นนัดแรกให้กับทีมชาติอายุไม่เกิน 19 ปี ในการพบกับสาธารณรัฐเช็กเมื่อเดือนพฤษภาคม ค.ศ. 2007 ต่อมาในปี ค.ศ. 2008 เขาเป็นกัปตันทีมชาติยู-19 ในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 19 ปี และในปี ค.ศ. 2011 เขาเป็นส่วนหนึ่งของทีมชาติอายุไม่เกิน 21 ปี ในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี

วันที่ 7 พฤศจิกายน ค.ศ. 2017 คอร์กถูกเรียกตัวติดทีมชาติชุดใหญ่ในนัดกระชับมิตรพบกับเยอรมนีและบราซิล เขาลงเล่นทีมชาตินัดแรกเมื่อวันที่ 10 พฤศจิกายน ค.ศ. 2017 โดยลงเป็นตัวสำรองในนาทีที่ 86 ในนัดที่เสมอเยอรมนี 0–0 ที่สนามกีฬาเวมบลีย์ 

 บริเตนใหญ่ 
วันที่ 2 กรกฎาคม ค.ศ. 2012 คอร์กมีชื่อติดทีมชาติบริเตนใหญ่ในการแข่งขันโอลิมปิกฤดูร้อน 2012 เขาลงเล่นให้กับทีมชาตินัดแรกเมื่อวันที่ 20 กรกฎาคม ซึ่งเป็นนัดกระชับมิตรที่พ่ายแพ้ต่อบราซิล 2–0 โดยลงมาแทนที่ของแดเนียล สเตอร์ริดจ์ในช่วงครึ่งหลัง เขาลงเล่นเป็นตัวสำรองในรอบแบ่งกลุ่มทั้งสามนัด และเป็นตัวสำรองที่ไม่ได้ลงเล่นในรอบก่อนรองชนะเลิศที่พบกับเกาหลีใต้

 เกียรติประวัติ 
เซาแทมป์ตัน
 ฟุตบอลลีกแชมเปียนชิป รองชนะเลิศ: 2011–12

รางวัลส่วนตัว
 Scunthorpe United Player of the Year: 2007–08

 อ้างอิง 

 แหล่งข้อมูลอื่น 

 แจ็ก คอร์ก  ที่เว็บไซต์สโมสรฟุตบอลเบิร์นลีย์



หมวดหมู่:นักฟุตบอลจากลอนดอน
หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลบอร์นมัท
หมวดหมู่:ผู้เล่นสโมสรฟุตบอลเซาแทมป์ตัน
หมวดหมู่:ผู้เล่นสโมสรฟุตบอลวอตฟอร์ด
หมวดหมู่:ผู้เล่นสโมสรฟุตบอลเบิร์นลีย์
หมวดหมู่:ผู้เล่นสโมสรฟุตบอลสวอนซีซิตี
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลในโอลิมปิกฤดูร้อน 2012
หมวดหมู่:บุคคลจากคาร์ชอลตัน